Държавен вестник, бр. 25, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  25
Член 8
Предпазни мерки срещу последствията от 
военни действия
Страните в конфликта във възможно най-
голяма степен: 
(а) преместват движимите културни цен-
ности извън местата, намиращи се в близост 
до военни обекти, или осигуряват подходяща 
защита на място;
(b) избягват разполагането на военни обекти 
близо до културни ценности.
Член 9
Защита на културни ценности в окупирана 
територия
1. Без да се засягат разпоредбите на членове 
4 и 5 от Конвенцията, Страна, окупирала ця-
лата или част от територията на друга Страна, 
забранява и предотвратява по отношение на 
окупираната територия:
(а) всеки незаконен износ, друго премест-
ване или прехвърляне на собствеността на 
културни ценности;
(b) всякакви археологически разкопки, 
освен ако те са строго необходими за опазва-
не, регистриране или запазване на културни 
ценности;
(с) всякаква промяна на културните ценности  
или изменение в използването им, насочени 
към прикриване или разрушаване на културно, 
историческо или научно доказателство.
2. Всякакви археологически разкопки, 
промени или изменения в използването на 
културните ценности в окупирана територия 
се извършват в тясно сътрудничество с компе-
тентните национални органи на окупираната 
територия, с изключение на случаите, когато 
обстоятелствата не позволяват това.
Г л а в а  3
ПОВИШЕНА ЗАЩИТА
Член 10
Повишена защита
Културни ценности могат да бъдат поста-
вени под повишена защита, ако отговарят на 
следните три условия:
(а) да са културно наследство с най-голямо 
значение за човечеството;
(b) да са защитени посредством подходящи 
вътрешни законови и административни мерки, 
признаващи изключителната им историческа и 
културна стойност и осигуряващи най-високо 
равнище на защита;
(с) да не се използват за военни цели 
или за прикриване на военни обекти и да 
е направена от Страната, която контролира 
културните ценности, декларация, потвърж-
даваща, че те няма да бъдат използвани по 
този начин.
Член 11
Предоставяне на повишена защита
1. Всяка Страна трябва да предостави на 
Комитета Списък на културните ценности, 
чието поставяне под повишена защита въз-
намерява да поиска.
2. Страната, която има юрисдикция или 
контрол над културните ценности, може да 
отправи молба за включването им в Списъка, 
който се изготвя в съответствие с член 27,  
точка 1, буква (b). Тази молба съдържа цялата 
необходима информация, свързана с критери-
ите по член 10. Комитетът може да покани 
Страна да отправи молба за включване на 
културни ценности в Списъка.
3. Други Страни, Международният коми-
тет на Синия щит и други неправителствени 
организации със сходни функции могат да 
препоръчат специфични културни ценности 
на Комитета. В такива случаи Комитетът 
може да покани Страна да отправи молба 
за включване на тези културни ценности в 
Списъка.
4. Нито молбата за включване в Списъка 
на културни ценности, разположени на да-
дена територия, над която се претендират 
суверенитет или юрисдикция от повече от 
една държава, нито включването им в него 
засягат по някакъв начин правата на страните 
по спора.
5. При получаване на молба за включване 
в Списъка Комитетът уведомява за молбата 
всички Страни. Те могат да представят пред 
Комитета възражения относно молбата в 
срок от 60 дни. Възраженията могат да се 
основават само на критериите по член 10. 
Те трябва да бъдат конкретни и свързани с 
факти. Комитетът обсъжда възраженията и 
преди да вземе решение, дава разумна въз-
можност за отговор на Страната, поискала 
включването. Когато пред Комитета бъдат 
представени такива възражения, решенията 
за включване в Списъка се вземат независимо 
от член 26 с мнозинство от четири пети от 
неговите присъстващи и гласуващи членове.
6. При вземане на решение по молба за 
включване в Списъка Комитетът може да 
поиска съвета на правителствени и неправи-
телствени организации, както и на отделни 
експерти.
7. Решение за предоставяне или отказ да 
се предостави повишена защита може да 
се вземе само въз основа на критериите по 
член 10.
8. В изключителни случаи, когато Коми-
тетът е установил, че Страната, отправила 
молба за включване на културни ценности в 
Списъка, не може да изпълни критериите по 
член 10, буква (b), Комитетът може да реши 
да предостави повишена защита, ако моле-
щата Страна подаде молба за международна 
помощ съгласно член 32.